paragraph_text: Gvinejska nogometna reprezentacija je nacionalni nogometni sastav Gvineje, pod vodstvom Fédération Guinéenne de Football (hrv. Gvinejski nogometni savez). Gvineja je kao francuska kolonija stekla nezavisnost 2. listopada 1958., a nacionalni savez je osnovan dvije godine kasnije. Gvineja je punopravna članica CAF i FIFA – kontinentalnih i međunarodnih nogometnih saveza te nosi Fifin kod – GUI. Službeni domaći stadion je Stade du 28 Septembre.